**adidas празнува спорта със звездни атлети в новооткрития си**

**магазин в Ню Йорк**

adidas NYC осигурява изключително изживяване за атлетите, които копнеят за повече съвършенство, за по-персонално и креативно взаимодействие със спорта

**Ню Йорк, 02.12.2016г.**– В Манхатън, adidas отвори най-големият представителен магазин на бранда в света. На кръстовището на 5-то авеню и 46-та улица, adidas NYC предвещава нова ера за това как потребителите изживяват креативността и спорта, докато са в магазина. Професионалният играч в националната футболна лига на САЩ ДеМарко Мъри, капитанът на националния отбор на САЩ Беки Сауербрун, Карлос Кореа от бейзболния отбор Хюстън Астрос, капитанът и международна легенда Давид Вия от футболния клуб на Ню Йорк и халфа Саша Клещан от Ню Йорк Ред Булс, заедно с близо 100 спортиста от гимназиите в целия район на Ню Йорк отвориха вратите на adidas NYC.

Пет от играчите на Ню Йорк Никс – Дерик Роуз, Кристапс Порзингис, Йоаким Ноа, Кайл О'Куин и Уили Ернангомес, изненадаха посетителите в деня на отварянето с изненадващата си поява в магазина, по време на която разиграха и томбола за ограничен брой чифтове маратонки от лимитирана серия на Ultra-BOOST за нищо неподозиращите фенове.

„Креативността е нашето гориво, а да помагаме на спортистите е мисията, заради която съществуваме. adidas NYC е създаден на първо място за спортиста, но и като изживяване на бранда за потребителя в сърцето на 5-то авеню. Всичко е пригодено за нуждите и желанията на спортистите така, че да им помогне да бъдат различни, както в играта, така и в живота,“ сподели главния изпълнителен директор на адидас Груп - Kasper Rorsted. “adidas NYC е жизненоважен елемент от създаването на нова стратегия, която поставя основния фокус на бизнеса върху влиятелни градове като Ню Йорк”

Вдъхновен от стила на стадионите в гимназиите, adidas NYC отбелязва креативността в спорта чрез новата концепция на магазина - стадион. Магазинът се отличава с вход под формата на тунел, огромни екрани за гледане на големите игри на живо, пробни под формата на спортни съблекални и секция за лека атлетика, където клиентите могат да тестват и изпробват продуктите.

„adidas NYC постоянно ще предизвиква статуквото и очакванията на клиентите, когато посещават магазин” сподели Марк Кинг, председателя на adidas Group за Северна Америка. „Ние предлагаме на потребителите едно изцяло автентично изживяване. Нашата задача не е да диктуваме това, от което имат нужда, или пък това, което си мислим, че искат, а да чуем клиентите и спортистите, за да създадем бъдещето заедно. Именно това правим чрез adidas NYC.”

Устойчивостта беше в основата при разработването на дизайна на магазина. adidas NYC поддържа вече съществуващите текстури и облицовки, което намали необходимостта от нови материали. Магазинът разполага със закачалки и манекени, създадени от рециклирана пластмаса от океана, и разработени в колаборация с партньора на adidas Parley for the Oceans. Клиентите на adidas NYC могат да допринесат в кампанията на Parley по почистването на плажа в Малдивите, като закупят бутилка за вода adidas x Parley.

adidas NYC предлага на клиентите безпрецедентно изживяване на бранда, което обхваща всички сфери на спорта. Магазинът предлага също консултации на място от EXOS сертифицирани треньори, здравословни сокове и леки храни, създадени заедно с базираните в Бруклин - Grass Roots Juicery, консиерж бюро, осигуряване на хотел в същия ден, персонализирани услуги като инструмента за анализ на походката - Run Genie, и други.

За активните клиенти на adidas NYC редовно ще бъде осигуряван достъп до най-добрите продукти на бранда от всички категории, включително американски футбол, баскетбол, тичане, Originals, тенис и футбол. По случай откриването на магазина, adidas NYC предлага лимитирана серия чифтове miadidas NYC UltraBOOST, UltraBOOST Uncaged Parley и UltraBOOST Triple Black. Характерната колекция на Джеймс Хардън - Harden Vol. 1 ще бъде достъпна ексклузивно в adidas NYC два дни преди официалния си старт.

adidas NYC се намира на 565 5th Ave. Работно време: Понеделник - Неделя 9:00 ч. – 22:00 ч.

**Относно adidas Group**

adidas Group е глобален лидер в индустрията със спортни стоки, предлагайки широк набор от обувки, облекло, аксесоари за спорт и свободно време чрез марките adidas, Reebok, TaylorMade и CCM Hockey. С централа в Херцогенаурах, Германия, adidas Group има повече от 55 000 души по целия свят и генерирани продажби за почти 17 милиарда Евро през 2015 г.

С повече от 2 700 собствени магазини, повече от 11 000 моно-бранд франчайз магазини, повече от 116 000 точки на продажба и близо 50 собствени онлайн магазина, adidas Group има набор от допирни точки с потребителите, който е ненадминат в индустрията. В САЩ, групата управлява 266 магазина, 35 от които в Ню Йорк. Отварянето на магазина adidas NYC е най-новия проект от поредицата инвестиции за спечелването на клиентите в Ню Йорк, ключов град, определен за част от стратегическия бизнес план на adidas Group ‘Creating the New.’

\*\*\*

|  |  |
| --- | --- |
| **За контакти:** |  |
| Георги МанчевPR Manager – B+REDEmail: george.manchev@bplusred.comTel: +359 88 8576999 |  |